               EIROPAS KOMISIJA
            Briselē, 28.11.2018
            COM(2018) 783 final
            2018/0402(NLE)
            Priekšlikums
            PADOMES LĒMUMS,
            ar ko nosaka Eiropas Ekonomikas un sociālo lietu komitejas sastāvu

               PASKAIDROJUMA RAKSTS

               1.PRIEKŠLIKUMA KONTEKSTS

               •Priekšlikuma pamatojums un mērķi

                  Līguma par Eiropas Savienības darbību (LESD) 301. pantā noteikts, ka Eiropas Ekonomikas un sociālo lietu komitejas (turpmāk “Komiteja”) locekļu skaits nepārsniedz 350 un ka Padome pēc Komisijas priekšlikuma vienprātīgi pieņem lēmumu, nosakot Komitejas sastāvu.

                  LESD 300. panta 5. punktā ir noteikts, ka noteikumus, kas reglamentē padomdevēju struktūru sastāvu, “Padome regulāri pārskata, ņemot vērā ekonomiskās, sociālās un demogrāfiskās pārmaiņas Savienībā. Padome, pamatojoties uz Komisijas ierosinājumu, šajā nolūkā pieņem lēmumus”.

                  Ar Akta par Horvātijas Republikas pievienošanās nosacījumiem
                     1
                   23. panta 1. punktu no 2013. gada 1. jūlija tika pielāgots Komitejas sastāvs un ar 23. panta 2. punktu noteikts, ka Komitejas locekļu skaits uz laiku tiek palielināts līdz 353, lai ņemtu vērā Horvātijas Republikas pievienošanos. Padome 2015. gada 14. jūlijā pieņēma lēmumu, ar ko nosaka Komitejas sastāvu 2015.-2020. gadam
                     2
                  , lai panāktu atbilstību Līgumā noteiktajam maksimālajam locekļu skaitam, proti, 350. Tā rezultātā Igaunijas, Kipras un Luksemburgas delegācijas samazināja par vienu vietu katra.

                  Pašreizējais Eiropas Ekonomikas un sociālo lietu komitejas pilnvaru termiņš beigsies 2020. gada 20. septembrī. Tāpēc ir nepieciešams, lai Padome savlaicīgi pieņemtu lēmumu par Komitejas sastāvu, pirms tā uzsāks komitejas atjaunošanas procedūru laikposmam no 2020. līdz 2025. gadam.

                  Apvienotās Karalistes izstāšanās no Eiropas Savienības 2019. gada 30. martā Komitejā radīs 24 brīvas vietas.

                  Komisija uzskata, ka Komitejas sastāvā pēc iespējas ir jāsaglabā pašreizējais vietu skaita iedalījums, jo tas ir panākts vairāku starpvaldību konferenču darba rezultātā.

                  Tāpēc tiek ierosināts atjaunot Igaunijas, Kipras un Luksemburgas trīs vietas, ko šīs dalībvalstis zaudēja pēc pēdējā lēmuma pieņemšanas par Komitejas sastāva noteikšanu, un atlikušās atbrīvotās vietas neaizņemt, paturot tās rezervē iespējamai paplašināšanās nākotnē. Tādējādi laikposmā no 2020. līdz 2025. gadam Komitejas sastāvā būtu 329 locekļi.

               •Saskanība ar spēkā esošajiem noteikumiem konkrētajā politikas jomā

                  N.p.

               •Atbilstība pārējiem Savienības politikas virzieniem

                  Komisija šo priekšlikumu pieņem vienlaicīgi ar priekšlikumu par Reģionu komitejas sastāvu. Abās Komitejās ir jāsaglabā paralēlisma princips vietu skaita piešķiršanā dalībvalstīm.

                  Līgumos nav paredzēti noteikumi Eiropas Ekonomikas un sociālo lietu komitejas vai Reģionu komitejas sastāva noteikšanai maksimālā locekļu skaita (350) ietvaros. Pretēji tam, Līguma par Eiropas Savienības darbību 14. panta 2. punktā ir noteikti kritēriji Eiropas Parlamenta sastāvam. Parlamentu veido tieši ievēlēti Savienības pilsoņu pārstāvji, savukārt Komiteju veido darba devēju pārstāvji, darba ņēmēju organizācijas un citi pilsoniskās sabiedrības pārstāvji (LESD 300. panta 2. punkts). Tādēļ, nosakot jauno Eiropas Ekonomikas un sociālo lietu komitejas sastāvu, galvenā uzmanība būtu jāpievērš tam, lai komitejā tiktu uzklausīts darba devēju, darba ņēmēju un pilsoniskās sabiedrības viedoklis, nevis tieši saistīt dalībvalstu delegāciju lielumu komitejā ar attiecīgo dalībvalstu iedzīvotāju skaitu.

               2.JURIDISKAIS PAMATS, SUBSIDIARITĀTE UN PROPORCIONALITĀTE

               •Juridiskais pamats

                  Priekšlikuma pamatā ir LESD 301. pants, kurā paredzēts, ka Padome vienprātīgi pieņem lēmumu, nosakot Komitejas sastāvu.

               •Subsidiaritāte (neekskluzīvas kompetences gadījumā)

                  N.p.

               •Proporcionalitāte

                  N.p.

               •Juridiskā instrumenta izvēle

                  LESD 301. panta otrajā daļā ir noteikts, ka Padome vienprātīgi pēc Komisijas priekšlikuma pieņem lēmumu, nosakot Komitejas sastāvu.

               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI

               •Ex post izvērtējumi / spēkā esošo tiesību aktu atbilstības pārbaudes

                  N.p.

               •Apspriešanās ar ieinteresētajām personām

                  Sagatavojot šo priekšlikumu, Komisija ir cieši sadarbojusies ar dalībvalstu pārstāvjiem un rīkojusi vairākas sanāksmes ar tiem.

                  Eiropas Ekonomikas un sociālo lietu komiteja, pamatojoties uz Biroja 2018. gada 18. septembra lēmumu
                     3
                  , nosūtīja Komisijai ieteikumu atjaunot trīs vietas Igaunijai, Kiprai un Luksemburgai, kuras tās zaudēja 2015. gadā, un nepārdalīt nevienu citu brīvo vietu, 2020.- 2025. gada pilnvaru periodam nosakot locekļu skaitu 329.

               •Ekspertu atzinumu pieprasīšana un izmantošana

                  N.p.

               •Ietekmes novērtējums

                  Šim priekšlikumam nav pievienots atsevišķs ietekmes novērtējums, jo nav sagaidāms, ka tam būs plašāka būtiska ietekme uz ekonomiku, sociālo jomu un vidi.

               •Normatīvā atbilstība un vienkāršošana

                  N.p.

               •Pamattiesības

                  N.p.

               4.IETEKME UZ BUDŽETU

                  Samazinātais vietu skaits Apvienotās Karalistes izstāšanās no Eiropas Savienības rezultātā varētu samazināt Komitejas kopējo budžetu.

               5.CITI ELEMENTI

               •Īstenošanas plāni un uzraudzīšanas, izvērtēšanas un ziņošanas kārtība

                  N.p.

               •Skaidrojošie dokumenti (direktīvām)

                  N.p.

               •Stāšanās spēkā

                  Tiek ierosināts, ka Padome atliek šā lēmuma piemērošanu līdz dienai pēc Komitejas pašreizējā pilnvaru laika beigām.

               2018/0402 (NLE)

               Priekšlikums

               PADOMES LĒMUMS,

               ar ko nosaka Eiropas Ekonomikas un sociālo lietu komitejas sastāvu

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 301. pantu,

               ņemot vērā Eiropas Komisijas priekšlikumu,

               tā kā:

               (1)Līguma 300. pantā ir paredzēti noteikumi Eiropas Ekonomikas un sociālo lietu komitejas sastāvam.

               (2)Ar Padomes Lēmumu (ES) 2015/1157
                  4
                tika pielāgots Eiropas Ekonomikas un sociālo lietu komitejas sastāvs pēc Horvātijas pievienošanās. Igaunija, Kipra un Luksemburga katra zaudēja vienu vietu, lai novērstu neatbilstību starp Līgumā noteikto maksimālo locekļu skaitu un locekļu skaitu pēc Horvātijas pievienošanās.

               (3)Lēmuma (ES) 2015/1157 preambulā noteikts, ka tas jāpārskata savlaicīgi pirms Komitejas pilnvaru termiņa sākuma 2020. gadā.

               (4)Eiropas Ekonomikas un sociālo lietu komiteja 2018. gada 18. septembrī pieņēma ieteikumus Komisijai un Padomei par tās turpmāko sastāvu
                  5
               .

               (5)Eiropas Ekonomikas un sociālo lietu komitejas sastāvā pēc iespējas ir jāsaglabā pašreizējais vietu skaita iedalījums, jo tas ir panākts vairāku starpvaldību konferenču darba rezultātā.

               (6)Apvienotās Karalistes izstāšanās no Eiropas Savienības Komitejā ir radījusi 24 brīvas vietas. Līdz ar to var tikt atjaunots vietu sadalījuma līdzsvars, kāds tas bija pirms Padomes Lēmuma (ES) 2015/1157 pieņemšanas,

               IR PIEŅĒMUSI ŠO LĒMUMU.

               1. pants

               Eiropas Ekonomikas un sociālo lietu komitejas locekļu sastāvs ir šāds:

               Beļģija
                     12

               Bulgārija
                     12

               Čehijas Republika
                     12

               Dānija
                     9

               Vācija
                     24

               Igaunija
                     7

               Īrija
                     9

               Grieķija
                     12

               Spānija
                     21

               Francija
                     24

               Horvātija
                     9

               Itālija
                     24

               Kipra
                     6

               Latvija
                     7

               Lietuva
                     9

               Luksemburga
                     6

               Ungārija
                     12

               Malta
                     5

               Nīderlande
                     12

               Austrija
                     12

               Polija
                     21

               Portugāle
                     12

               Rumānija
                     15

               Slovēnija
                     7

               Slovākija
                     9

               Somija
                     9

               Zviedrija
                     12

               2. pants

               Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.

               To piemēro no 2020. gada 21. septembra.

               3. pants

               Šis lēmums ir adresēts dalībvalstīm.

               Briselē,

                     Padomes vārdā –

                     priekšsēdētājs

                     (1)

                        Akts par Horvātijas Republikas pievienošanās nosacījumiem un pielāgojumiem Līgumā par Eiropas Savienību, Līgumā par Eiropas Savienības darbību un Eiropas Atomenerģijas kopienas dibināšanas līgumā (OV L 112, 24.4.2012., 6.-110. lpp.).

                     (2)

                        Padomes Lēmums Nr. 2015/1157/ES (OV L 187, 15.7.2015., 28.-29. lpp.).

                     (3)

                        Komitejas priekšsēdētāja 2018. gada 4. oktobra vēstule Komisijai.

                     (4)

                        Padomes Lēmums (ES) 2015/1157 (2015. gada 14. jūlijs), ar ko nosaka Eiropas Ekonomikas un sociālo lietu komitejas sastāvu (OV L 187, 15.7.2015., 28. lpp.).

                     (5)

                        Eiropas Ekonomikas un sociālo lietu komitejas Biroja 2018. gada 18. septembra lēmums.


               EIROPAS KOMISIJA
            Briselē, 4.1.2019
            COM(2018) 853 final
            2018/0429(NLE)
            Priekšlikums
            PADOMES LĒMUMS
            par to, lai Eiropas Savienības un tās dalībvalstu vārdā noslēgtu protokolu Sadarbības nolīgumam civilās globālās navigācijas pavadoņu sistēmas (FMT:ItalicGNSS) jomā starp Eiropas Kopienu un tās dalībvalstīm, no vienas puses, un Korejas Republiku, no otras puses, lai ņemtu vērā Bulgārijas Republikas, Horvātijas Republikas un Rumānijas pievienošanos Eiropas Savienībai

               PASKAIDROJUMA RAKSTS

               1.PRIEKŠLIKUMA KONTEKSTS

               Pievienotais priekšlikums ir juridisks instruments, kas vajadzīgs, lai noslēgtu protokolu Sadarbības nolīgumam civilās globālās navigācijas pavadoņu sistēmas (GNSS) jomā starp Eiropas Kopienu un tās dalībvalstīm, no vienas puses, un Korejas Republiku, no otras puses, lai ņemtu vērā Bulgārijas Republikas, Horvātijas Republikas un Rumānijas pievienošanos Eiropas Savienībai.

               Saskaņā ar Bulgārijas Republikas, Horvātijas Republikas un Rumānijas pievienošanās aktiem minētās trīs dalībvalstis pievienojas Eiropas Savienības un tās dalībvalstu parakstītajiem vai noslēgtajiem starptautiskajiem nolīgumiem, pievienojot minētajiem nolīgumiem protokolu.

               Sadarbības nolīgums civilās globālās navigācijas pavadoņu sistēmas (GNSS) jomā starp Eiropas Kopienu un tās dalībvalstīm, no vienas puses, un Korejas Republiku, no otras puses,
                  1
                tika parakstīts 2006. gada 9. septembrī un stājās spēkā 2016. gada 1. jūlijā ("nolīgums").

               Pēc Padomes [...] lēmuma parakstīt nolīguma protokolu, lai ņemtu vērā Bulgārijas Republikas, Rumānijas un Horvātijas Republikas pievienošanos Eiropas Savienībai, protokols ar Korejas Republikas pārstāvi tika parakstīts [...].

               Ierosinātais protokols padara Bulgārijas Republiku, Horvātijas Republiku un Rumāniju par nolīguma līgumslēdzējām pusēm un uzliek Eiropas Savienībai saistības nodrošināt nolīguma autentisko versiju bulgāru, horvātu un rumāņu valodā.

               2.PRIEKŠLIKUMA JURIDISKIE ASPEKTI

               Pēc protokola parakstīšanas Komisija ierosina atļaut Padomei Eiropas Savienības un tās dalībvalstu vārdā noslēgt protokolu Sadarbības nolīgumam civilās globālās navigācijas pavadoņu sistēmas (GNSS) jomā starp Eiropas Kopienu un tās dalībvalstīm, no vienas puses, un Korejas Republiku, no otras puses, lai ņemtu vērā Bulgārijas Republikas, Horvātijas Republikas un Rumānijas pievienošanos ES.

               2018/0429 (NLE)

               Priekšlikums

               PADOMES LĒMUMS

               par to, lai Eiropas Savienības un tās dalībvalstu vārdā noslēgtu protokolu Sadarbības nolīgumam civilās globālās navigācijas pavadoņu sistēmas (GNSS) jomā starp Eiropas Kopienu un tās dalībvalstīm, no vienas puses, un Korejas Republiku, no otras puses, lai ņemtu vērā Bulgārijas Republikas, Horvātijas Republikas un Rumānijas pievienošanos Eiropas Savienībai

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 172. pantu sasaistē ar tā 218. panta 6. punkta a) apakšpunktu,

               ņemot vērā Aktu par Bulgārijas Republikas un Rumānijas pievienošanos un Aktu par Horvātijas Republikas pievienošanos un jo īpaši to 6. panta 2. punktu,

               ņemot vērā Eiropas Komisijas priekšlikumu,

               ņemot vērā Eiropas Parlamenta piekrišanu,

               tā kā:

               (1)Sadarbības nolīgums civilās globālās navigācijas pavadoņu sistēmas (GNSS) jomā starp Eiropas Kopienu un tās dalībvalstīm, no vienas puses, un Korejas Republiku, no otras puses ("nolīgums"), tika parakstīts 2006. gada 9. septembrī un stājās spēkā 2016. gada 1. jūlijā.

               (2)Bulgārija un Rumānija kļuva par Savienības dalībvalstīm 2007. gada 1. janvārī, un Horvātija — 2013. gada 1. jūlijā.

               (3)Saskaņā ar Bulgārijas, Rumānijas un Horvātijas attiecīgajiem pievienošanās aktiem, proti, to 6. panta 2. punktu, par pievienošanos Sadarbības nolīgumam civilās globālās navigācijas pavadoņu sistēmas (GNSS) jomā starp Eiropas Kopienu un tās dalībvalstīm, no vienas puses, un Korejas Republiku, no otras puses, ir jāvienojas ar nolīguma protokola ("protokols") palīdzību. Saskaņā ar pievienošanās akta 6. panta 2. punktu attiecībā uz šādu pievienošanos ir jāpiemēro vienkāršota procedūra, saskaņā ar kuru Padomei, pieņemot vienprātīgu lēmumu dalībvalstu vārdā, un attiecīgajām trešām valstīm ir jānoslēdz protokols.

               (4)Padome 2006. gada 23. oktobrī un 2012. gada 14. septembrī pilnvaroja Komisiju sākt sarunas ar attiecīgajām trešām valstīm, lai noslēgtu protokolus starptautiskajiem nolīgumiem, ko noslēgusi Eiropas Savienība un tās dalībvalstis.

               (5)Sarunas ar Koreju tika sekmīgi pabeigtas ar verbālnotu apmaiņu.

               (6)Saskaņā ar Padomes Lēmumu [XXX]
                  2
                protokols tika parakstīts [...], ņemot vērā tā noslēgšanu vēlāk.

               (7)Tāpēc protokols būtu jāapstiprina Savienības un tās dalībvalstu vārdā,

               IR PIEŅĒMUSI ŠO LĒMUMU.

               1. pants

               Ar šo Savienības un tās dalībvalstu vārdā apstiprina protokolu Sadarbības nolīgumam civilās globālās navigācijas pavadoņu sistēmas (GNSS) jomā starp Eiropas Kopienu un tās dalībvalstīm, no vienas puses, un Korejas Republiku, no otras puses, lai ņemtu vērā Bulgārijas Republikas, Horvātijas Republikas un Rumānijas pievienošanos
                  3
               .

               2. pants

               Padomes priekšsēdētājs ieceļ personu, kura ir pilnvarota Savienības un tās dalībvalstu vārdā veikt protokola 4. pantā paredzēto paziņošanu, lai paustu Savienības un tās dalībvalstu piekrišanu uzņemties protokola saistības.

               3. pants

               Šis lēmums stājas spēkā tā pieņemšanas dienā.

               Briselē,

                     Padomes vārdā —

                     priekšsēdētājs

                     (1)

                        OV L 288, 19.10.2006., 31. lpp.

                     (2)

                        Padomes Lēmums par to, lai Eiropas Savienības un tās dalībvalstu vārdā parakstītu protokolu Sadarbības nolīgumam civilās globālās navigācijas pavadoņu sistēmas (GNSS) jomā starp Eiropas Kopienu un tās dalībvalstīm, no vienas puses, un Korejas Republiku, no otras puses, lai ņemtu vērā Bulgārijas Republikas, Horvātijas Republikas un Rumānijas pievienošanos Eiropas Savienībai (OV L , , . lpp.).

                     (3)

                        Protokola teksts ir publicēts OV L [...], [...], [...]. lpp. kopā ar lēmumu par tā parakstīšanu.

    ---documentbreak---

               EIROPAS KOMISIJA
            Briselē, 4.1.2019
            COM(2018) 853 final
            PIELIKUMS
            dokumentam
            PriekšlikumsPADOMES LĒMUMAM
            par to, lai Eiropas Savienības un tās dalībvalstu vārdā noslēgtu protokolu Sadarbības nolīgumam civilās globālās navigācijas pavadoņu sistēmas (GNSS) jomā starp Eiropas Kopienu un tās dalībvalstīm, no vienas puses, un Korejas Republiku, no otras puses, lai ņemtu vērā Bulgārijas Republikas, Horvātijas Republikas un Rumānijas pievienošanos Eiropas Savienībai

               PROTOKOLS

               SADARBĪBAS NOLĪGUMAM

               CIVILĀS GLOBĀLĀS NAVIGĀCIJAS PAVADOŅU SISTĒMAS (GNSS) JOMĀ

               STARP EIROPAS SAVIENĪBU UN TĀS DALĪBVALSTĪM, NO VIENAS PUSES,

               UN KOREJAS REPUBLIKU, NO OTRAS PUSES,

               LAI ŅEMTU VĒRĀ BULGĀRIJAS REPUBLIKAS, HORVĀTIJAS REPUBLIKAS UN RUMĀNIJAS PIEVIENOŠANOS EIROPAS SAVIENĪBAI

               EIROPAS SAVIENĪBA

               un

               BEĻĢIJAS KARALISTE,

               BULGĀRIJAS REPUBLIKA,

               ČEHIJAS REPUBLIKA,

               DĀNIJAS KARALISTE,

               VĀCIJAS FEDERATĪVĀ REPUBLIKA,

               IGAUNIJAS REPUBLIKA,

               ĪRIJA,

               GRIEĶIJAS REPUBLIKA,

               SPĀNIJAS KARALISTE,

               FRANCIJAS REPUBLIKA,

               HORVĀTIJAS REPUBLIKA,

               ITĀLIJAS REPUBLIKA,

               KIPRAS REPUBLIKA,

               LATVIJAS REPUBLIKA,

               LIETUVAS REPUBLIKA,

               LUKSEMBURGAS LIELHERCOGISTE,

               UNGĀRIJA,

               MALTAS REPUBLIKA,

               NĪDERLANDES KARALISTE,

               AUSTRIJAS REPUBLIKA,

               POLIJAS REPUBLIKA,

               PORTUGĀLES REPUBLIKA,

               RUMĀNIJA,

               SLOVĒNIJAS REPUBLIKA,

               SLOVĀKIJAS REPUBLIKA,

               SOMIJAS REPUBLIKA,

               ZVIEDRIJAS KARALISTE,

               LIELBRITĀNIJAS UN ZIEMEĻĪRIJAS APVIENOTĀ KARALISTE,

               turpmāk "dalībvalstis",

               no vienas puses, un

               KOREJAS REPUBLIKA,

               no otras puses,

               ATGĀDINOT par Sadarbības nolīgumu civilās globālās navigācijas pavadoņu sistēmas (GNSS) jomā starp Eiropas Kopienu un tās dalībvalstīm, no vienas puses, un Korejas Republiku, no otras puses (turpmāk "nolīgums"), kas tika parakstīts 2006. gada 9. septembrī un stājās spēkā 2016. gada 1. jūlijā, un jo īpaši tā 18. panta 3. punktu,

               ŅEMOT VĒRĀ Bulgārijas Republikas un Rumānijas pievienošanos Eiropas Savienībai 2007. gada 1. janvārī un Horvātijas Republikas pievienošanos Eiropas Savienībai 2013. gada 1. jūlijā,

               VĒLOTIES, lai Bulgārijas Republika, Horvātijas Republika un Rumānija pievienotos

               nolīgumam,

               IEVĒROJOT 6. panta 2. punktu Aktā par Bulgārijas Republikas un Rumānijas pievienošanās nosacījumiem, 6. panta 2. punktu Aktā par Horvātijas Republikas pievienošanās nosacījumiem un pielāgojumus līgumos, kas ir Eiropas Savienības pamatā, par šo valstu pievienošanos nolīgumam ir jāvienojas, noslēdzot nolīguma protokolu,

               IR VIENOJUŠĀS ŠĀDI.

               1. PANTS

               Bulgārijas Republika, Horvātijas Republika un Rumānija ir Puses Sadarbības nolīgumam civilās globālās navigācijas pavadoņu sistēmas (GNSS) jomā starp Eiropas Kopienu un tās dalībvalstīm, no vienas puses, un Korejas Republiku, no otras puses, un tāpat kā pārējās dalībvalstis attiecīgi pieņem un ievēro nolīguma tekstu.

               2. PANTS

               Šis protokols ir nolīguma neatņemama sastāvdaļa.

               3. PANTS

               Nolīguma teksts bulgāru, horvātu un rumāņu valodā ir pievienots šim protokolam.

               4. PANTS

               Šis protokols stājas spēkā tā mēneša pirmajā dienā, kas seko dienai, kurā Puses, izmantojot diplomātiskās notas, ir paziņojušas nolīguma depozitāram par Pušu attiecīgo iekšējo juridisko procedūru pabeigšanu attiecībā uz šā protokola stāšanos spēkā.

               TO APLIECINOT, attiecīgo valdību pienācīgi pilnvarotas personas ir parakstījušas šo protokolu.

               SAGATAVOTS divos eksemplāros [xxxx] 20zz. gada [xx. mm] angļu, bulgāru, čehu, dāņu, franču, grieķu, holandiešu, horvātu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru valodā un korejiešu valodā, un visi teksti ir vienlīdz autentiski.

                        EIROPAS SAVIENĪBAS UN TĀS DALĪBVALSTU VĀRDĀ —

                        KOREJAS REPUBLIKAS VĀRDĀ —


               EIROPAS KOMISIJA
            Briselē, 4.1.2019
            COM(2018) 854 final
            2018/0430(NLE)
            Priekšlikums
            PADOMES LĒMUMS
            par to, lai Eiropas Savienības un tās dalībvalstu vārdā parakstītu protokolu Sadarbības nolīgumam civilās globālās navigācijas pavadoņu sistēmas (FMT:ItalicGNSS) jomā starp Eiropas Kopienu un tās dalībvalstīm, no vienas puses, un Korejas Republiku, no otras puses, lai ņemtu vērā Bulgārijas Republikas, Horvātijas Republikas un Rumānijas pievienošanos Eiropas Savienībai

               PASKAIDROJUMA RAKSTS

               1.PRIEKŠLIKUMA KONTEKSTS

               Pievienotais priekšlikums ir juridisks instruments, kas vajadzīgs, lai parakstītu protokolu Sadarbības nolīgumam civilās globālās navigācijas pavadoņu sistēmas (GNSS) jomā starp Eiropas Kopienu un tās dalībvalstīm, no vienas puses, un Korejas Republiku, no otras puses, lai ņemtu vērā Bulgārijas Republikas, Horvātijas Republikas un Rumānijas pievienošanos Eiropas Savienībai.

               Saskaņā ar Bulgārijas Republikas, Rumānijas un Horvātijas Republikas pievienošanās aktiem minētās trīs dalībvalstis pievienojas Eiropas Savienības un tās dalībvalstu parakstītajiem vai noslēgtajiem starptautiskajiem nolīgumiem, pievienojot minētajiem nolīgumiem protokolu.

               Padome 2006. gada 23. oktobrī un 2012. gada 14. septembrī pilnvaroja Komisiju sākt sarunas ar iesaistītajām trešām valstīm par attiecīgajiem protokoliem attiecīgi saistībā ar Bulgārijas Republikas, Rumānijas un Horvātijas Republikas pievienošanos.

               Sadarbības nolīgums civilās globālās navigācijas pavadoņu sistēmas (GNSS) jomā starp Eiropas Kopienu un tās dalībvalstīm, no vienas puses, un Korejas Republiku, no otras puses, tika parakstīts 2006. gada 9. septembrī un stājās spēkā 2016. gada 1. jūlijā.

               Sarunas ar Korejas Republiku tika sekmīgi pabeigtas ar verbālnotu apmaiņu.

               Komisija uzskata sarunu iznākumu par apmierinošu un ierosina Padomei Eiropas Savienības un tās dalībvalstu vārdā parakstīt protokolu. Pēc protokola parakstīšanas Padomei Eiropas Savienības un tās dalībvalstu vārdā protokols būtu jānoslēdz.

               2.PRIEKŠLIKUMA JURIDISKIE ASPEKTI

               Ierosinātais protokols padara Bulgārijas Republiku, Rumāniju un Horvātijas Republiku par nolīguma līgumslēdzējām pusēm un uzliek Eiropas Savienībai saistības nodrošināt nolīguma autentisko versiju bulgāru, rumāņu un horvātu valodā.

               Komisija ierosina atļaut Padomei Eiropas Savienības un tās dalībvalstu vārdā parakstīt protokolu Sadarbības nolīgumam civilās globālās navigācijas pavadoņu sistēmas (GNSS) jomā starp Eiropas Kopienu un tās dalībvalstīm, no vienas puses, un Korejas Republiku, no otras puses, lai ņemtu vērā Bulgārijas Republikas, Horvātijas Republikas un Rumānijas pievienošanos Eiropas Savienībai.

               Pēc protokola parakstīšanas Padome noteiktā kārtībā izskatīs otru priekšlikumu, proti, par protokola noslēgšanu.

               2018/0430 (NLE)

               Priekšlikums

               PADOMES LĒMUMS

               par to, lai Eiropas Savienības un tās dalībvalstu vārdā parakstītu protokolu Sadarbības nolīgumam civilās globālās navigācijas pavadoņu sistēmas (GNSS) jomā starp Eiropas Kopienu un tās dalībvalstīm, no vienas puses, un Korejas Republiku, no otras puses, lai ņemtu vērā Bulgārijas Republikas, Horvātijas Republikas un Rumānijas pievienošanos Eiropas Savienībai

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 172. pantu sasaistē ar tā 218. panta 5. punktu,

               ņemot vērā Aktu par Bulgārijas Republikas un Rumānijas pievienošanos un Aktu par Horvātijas Republikas pievienošanos un jo īpaši to 6. panta 2. punktu,

               ņemot vērā Eiropas Komisijas priekšlikumu,

               tā kā:

               (1)Sadarbības nolīgums civilās globālās navigācijas pavadoņu sistēmas (GNSS) jomā starp Eiropas Kopienu un tās dalībvalstīm, no vienas puses, un Korejas Republiku, no otras puses ("nolīgums"), tika parakstīts 2006. gada 9. septembrī un stājās spēkā 2016. gada 1. jūlijā.

               (2)Bulgārija un Rumānija kļuva par Savienības dalībvalstīm 2007. gada 1. janvārī, un Horvātija — 2013. gada 1. jūlijā.

               (3)Saskaņā ar Bulgārijas, Horvātijas un Rumānijas attiecīgajiem pievienošanās aktiem, proti, to 6. panta 2. punktu, par pievienošanos nolīgumam ir jāvienojas ar minētā nolīguma protokola ("protokols") palīdzību. Saskaņā ar pievienošanās akta 6. panta 2. punktu attiecībā uz šādu pievienošanos ir jāpiemēro vienkāršota procedūra, saskaņā ar kuru Padomei, pieņemot vienprātīgu lēmumu dalībvalstu vārdā, un attiecīgajām trešām valstīm ir jānoslēdz protokols.

               (4)Padome 2006. gada 23. oktobrī un 2012. gada 14. septembrī pilnvaroja Komisiju sākt sarunas ar attiecīgajām trešām valstīm, lai noslēgtu protokolus starptautiskajiem nolīgumiem, ko noslēgusi Savienība un tās dalībvalstis.

               (5)Sarunas ar Koreju tika sekmīgi pabeigtas ar verbālnotu apmaiņu.

               (6)Tāpēc protokols būtu jāparaksta Eiropas Savienības un dalībvalstu vārdā, ņemot vērā tā noslēgšanu vēlāk,

               IR PIEŅĒMUSI ŠO LĒMUMU.

               1. pants

               Ar šo Savienības un tās dalībvalstu vārdā apstiprina Sadarbības nolīguma civilās globālās navigācijas pavadoņu sistēmas (GNSS) jomā starp Eiropas Kopienu un tās dalībvalstīm, no vienas puses, un Korejas Republiku, no otras puses, protokola parakstīšanu, lai ņemtu vērā Bulgārijas Republikas, Horvātijas Republikas un Rumānijas pievienošanos, ņemot vērā minētā protokola noslēgšanu vēlāk.

               Parakstāmā protokola teksts ir pievienots šim lēmumam.

               2. pants

               Padomes Ģenerālsekretariāts izveido instrumentu, ar ko nolīguma sarunu vadītāja norādītajai(-ām) personai(-ām) piešķir visas pilnvaras parakstīt protokolu Savienības un tās dalībvalstu vārdā, ņemot vērā tā noslēgšanu.

               3. pants

               Šis lēmums stājas spēkā tā pieņemšanas dienā.

               Briselē,

                     Padomes vārdā —

                     priekšsēdētājs

    ---documentbreak---

               EIROPAS KOMISIJA
            Briselē, 4.1.2019
            COM(2018) 854 final
            PIELIKUMS
            dokumentam
            priekšlikumsPADOMES LĒMUMS
            par to, lai Eiropas Savienības un tās dalībvalstu vārdā parakstītu protokolu Sadarbības nolīgumam civilās globālās navigācijas pavadoņu sistēmas (GNSS) jomā starp Eiropas Kopienu un tās dalībvalstīm, no vienas puses, un Korejas Republiku, no otras puses, lai ņemtu vērā Bulgārijas Republikas, Horvātijas Republikas un Rumānijas pievienošanos Eiropas Savienībai

               PROTOKOLS

               SADARBĪBAS NOLĪGUMAM

               CIVILĀS GLOBĀLĀS NAVIGĀCIJAS PAVADOŅU SISTĒMAS (GNSS) JOMĀ

               STARP EIROPAS SAVIENĪBU UN TĀS DALĪBVALSTĪM, NO VIENAS PUSES,

               UN KOREJAS REPUBLIKU, NO OTRAS PUSES,

               LAI ŅEMTU VĒRĀ BULGĀRIJAS REPUBLIKAS, HORVĀTIJAS REPUBLIKAS UN RUMĀNIJAS PIEVIENOŠANOS EIROPAS SAVIENĪBAI

               EIROPAS SAVIENĪBA

               un

               BEĻĢIJAS KARALISTE,

               BULGĀRIJAS REPUBLIKA,

               ČEHIJAS REPUBLIKA,

               DĀNIJAS KARALISTE,

               VĀCIJAS FEDERATĪVĀ REPUBLIKA,

               IGAUNIJAS REPUBLIKA,

               ĪRIJA,

               GRIEĶIJAS REPUBLIKA,

               SPĀNIJAS KARALISTE,

               FRANCIJAS REPUBLIKA,

               HORVĀTIJAS REPUBLIKA,

               ITĀLIJAS REPUBLIKA,

               KIPRAS REPUBLIKA,

               LATVIJAS REPUBLIKA,

               LIETUVAS REPUBLIKA,

               LUKSEMBURGAS LIELHERCOGISTE,

               UNGĀRIJA,

               MALTAS REPUBLIKA,

               NĪDERLANDES KARALISTE,

               AUSTRIJAS REPUBLIKA,

               POLIJAS REPUBLIKA,

               PORTUGĀLES REPUBLIKA,

               RUMĀNIJA,

               SLOVĒNIJAS REPUBLIKA,

               SLOVĀKIJAS REPUBLIKA,

               SOMIJAS REPUBLIKA,

               ZVIEDRIJAS KARALISTE,

               LIELBRITĀNIJAS UN ZIEMEĻĪRIJAS APVIENOTĀ KARALISTE,

               turpmāk "dalībvalstis",

               no vienas puses, un

               KOREJAS REPUBLIKA,

               no otras puses,

               ATGĀDINOT par Sadarbības nolīgumu civilās globālās navigācijas pavadoņu sistēmas (GNSS) jomā starp Eiropas Kopienu un tās dalībvalstīm, no vienas puses, un Korejas Republiku, no otras puses (turpmāk "nolīgums"), kas tika parakstīts 2006. gada 9. septembrī un stājās spēkā 2016. gada 1. jūlijā, un jo īpaši tā 18. panta 3. punktu,

               ŅEMOT VĒRĀ Bulgārijas Republikas un Rumānijas pievienošanos Eiropas Savienībai 2007. gada 1. janvārī un Horvātijas Republikas pievienošanos Eiropas Savienībai 2013. gada 1. jūlijā,

               VĒLOTIES, lai Bulgārijas Republika, Horvātijas Republika un Rumānija pievienotos

               nolīgumam,

               IEVĒROJOT 6. panta 2. punktu Aktā par Bulgārijas Republikas un Rumānijas pievienošanās nosacījumiem, 6. panta 2. punktu Aktā par Horvātijas Republikas pievienošanās nosacījumiem un pielāgojumus līgumos, kas ir Eiropas Savienības pamatā, par šo valstu pievienošanos nolīgumam ir jāvienojas, noslēdzot nolīguma protokolu,

               IR VIENOJUŠĀS ŠĀDI.

               1. PANTS

               Bulgārijas Republika, Horvātijas Republika un Rumānija ir Puses Sadarbības nolīgumam civilās globālās navigācijas pavadoņu sistēmas (GNSS) jomā starp Eiropas Kopienu un tās dalībvalstīm, no vienas puses, un Korejas Republiku, no otras puses, un tāpat kā pārējās dalībvalstis attiecīgi pieņem un ievēro nolīguma tekstu.

               2. PANTS

               Šis protokols ir nolīguma neatņemama sastāvdaļa.

               3. PANTS

               Nolīguma teksts bulgāru, horvātu un rumāņu valodā ir pievienots šim protokolam.

               4. PANTS

               Šis protokols stājas spēkā tā mēneša pirmajā dienā, kas seko dienai, kurā Puses, izmantojot diplomātiskās notas, ir paziņojušas nolīguma depozitāram par Pušu attiecīgo iekšējo juridisko procedūru pabeigšanu attiecībā uz šā protokola stāšanos spēkā.

               TO APLIECINOT, attiecīgo valdību pienācīgi pilnvarotas personas ir parakstījušas šo protokolu.

               SAGATAVOTS divos eksemplāros [xxxx] 20zz. gada [xx. mm] angļu, bulgāru, čehu, dāņu, franču, grieķu, holandiešu, horvātu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru valodā un korejiešu valodā, un visi teksti ir vienlīdz autentiski.

                        EIROPAS SAVIENĪBAS UN TĀS DALĪBVALSTU VĀRDĀ —

                        KOREJAS REPUBLIKAS VĀRDĀ —